De Eugen Dieth hätt im Jaar 1938 s Buech Schwyzertütschi Dialäktschrift useggää, i demm er e Norm für t Schriibwiis vo de Schwiizer Dialäkt entwicklet hätt, wo mer hütt als Dieth-Schriibwiis kännt. Nach sinere Orthografii gilt, dass t Wörter esoo geschribe werded, wie mer si uusgschpricht, also ooni Rücksicht ufs gewonnti Schriftbild im Hoochtüütsch. Will s sich dadebi um en äinhäitlichi Luutschrift handlet, chönd t Bsunderhäite vo de verschidene alemannische Dialäkt erfasst wärde. Em Dieth sini Schriibwiis hätt sich, wie au di Bärndütschi Schrybwys, als Standard i de Schwiizer Mundart-Orthografii duregsetzt.